พระราชกฤษฎีกาเบี้ยประชุมของกรรมการกฤษฎีกา พ.ศ. 2522
ประกาศวันที่ 1979-12-19

content: พระราชกฤษฎีกา เบี้ยประชุมของกรรมการกฤษฎีกา พ.ศ. ๒๕๒๒
content: ภูมิพลอดุลยเดช ป.ร. ให้ไว้ ณ วันที่ ๘ ธันวาคม พ.ศ. ๒๕๒๒ เป็นปีที่ ๓๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดเบี้ยประชุมของกรรมการกฤษฎีกาขึ้นโดยเฉพาะ อาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทย มาตรา ๙ แห่งพระราชบัญญัติคณะกรรมการกฤษฎีกา พ.ศ. ๒๕๒๒ และมาตรา ๓
content: แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาเบี้ยประชุมของกรรมการกฤษฎีกา พ.ศ. ๒๕๒๒”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกกรรมการและอนุกรรมการ ลักษณะ ๑ ในพระราชกฤษฎีกาเบี้ยประชุมกรรมการ พ.ศ. ๒๕๑๙
sectionNo: 4
content: มาตรา ๔ กรรมการกฤษฎีกาให้ได้รับค่าตอบแทนเป็นเบี้ยประชุม ดังต่อไปนี้ (๑) เบี้ยประชุมเหมาจ่ายเป็นรายเดือน (ก) กรรมการร่างกฎหมายเดือนละ ๑,๕๐๐ บาท (ข) กรรมการวินิจฉัยร้องทุกข์เดือนละ ๑,๕๐๐ บาท (ค) กรรมการร่างกฎหมายที่ไปปฏิบัติหน้าที่ในฐานะกรรมการวินิจฉัยร้องทุกข์ด้วย
sectionNo: 4
content: ให้ได้รับเบี้ยประชุมในฐานะกรรมการวินิจฉัยร้องทุกข์ด้วย (ง) กรรมการวินิจฉัยร้องทุกข์ที่ไปทำหน้าที่กรรมการร่างกฎหมายด้วย ให้ได้รับเบี้ยประชุมในฐานะกรรมการร่างกฎหมายด้วย (๒) เบี้ยประชุมเป็นรายครั้ง (ก) ในกรณีที่เลขาธิการคณะกรรมการกฤษฎีกาขอให้กรรมการร่างกฎหมายจากคณะต่าง ๆ มาปฏิบัติหน้าที่เป็นคณะพิเศษ
sectionNo: 4
content: เพื่อพิจารณาร่างกฎหมายหรือให้ความเห็นทางกฎหมายในเรื่องใดเป็นกรณีพิเศษ ให้กรรมการร่างกฎหมายที่เข้าประชุมได้รับเบี้ยประชุมครั้งละ ๒๐๐ บาท (ข) ในการประชุมใหญ่ของกรรมการร่างกฎหมายหรือกรรมการวินิจฉัยร้องทุกข์ให้กรรมการร่างกฎหมายหรือกรรมการวินิจฉัยร้องทุกข์ที่เข้าประชุม
sectionNo: 4
content: ซึ่งไม่ได้เป็นกรรมการในคณะที่ได้พิจารณาเรื่องที่จะนำเข้าที่ประชุมใหญ่นั้นมาก่อน ได้รับเบี้ยประชุมครั้งละ ๒๐๐ บาท
sectionNo: 5
content: มาตรา ๕ กรรมการร่างกฎหมายหรือกรรมการวินิจฉัยร้องทุกข์ซึ่งมิได้เป็นข้าราชการหรือลูกจ้างของทางราชการ หรือมิได้เป็นพนักงานหรือลูกจ้างของรัฐวิสาหกิจ ให้ได้รับเบี้ยประชุมเพิ่มขึ้นจากที่กำหนดไว้ในมาตรา ๔ อีกกึ่งหนึ่ง
sectionNo: 6
content: มาตรา ๖ ประธานกรรมการร่างกฎหมายและหัวหน้าคณะกรรมการวินิจฉัยร้องทุกข์ ให้ได้รับเบี้ยประชุมเพิ่มขึ้นตามเงื่อนไขเดียวกันกับการเพิ่มเบี้ยประชุมของประธานกรรมการตามที่กำหนดในพระราชกฤษฎีกาว่าด้วยเบี้ยประชุมกรรมการ
sectionNo: 7
content: มาตรา ๗ เลขานุการและผู้ช่วยเลขานุการประจำคณะกรรมการวินิจฉัยร้องทุกข์แต่ละองค์คณะ ให้ได้รับเบี้ยประชุมเหมาจ่ายเป็นรายเดือน ดังต่อไปนี้ (๑) เลขานุการเดือนละ ๑,๐๐๐ บาท (๒) ผู้ช่วยเลขานุการเดือนละ ๗๐๐ บาท
sectionNo: 8
content: มาตรา ๘ เลขานุการและผู้ช่วยเลขานุการของที่ประชุมใหญ่กรรมการวินิจฉัยร้องทุกข์ ให้ได้รับเบี้ยประชุมเป็นรายครั้ง ครั้งละ ๑๕๐ บาท
sectionNo: 9
content: มาตรา ๙ การเบิกเบี้ยประชุม ให้เบิกจ่ายจากสำนักงานคณะกรรมการกฤษฎีกา
sectionNo: 10
content: มาตรา ๑๐ เงื่อนไขเกี่ยวกับสิทธิได้รับเบี้ยประชุม และวิธีการจ่ายเบี้ยประชุม นอกจากที่บัญญัติไว้ในพระราชกฤษฎีกานี้ ให้นำพระราชกฤษฎีกาว่าด้วยเบี้ยประชุมกรรมการมาใช้บังคับโดยอนุโลม
sectionNo: 11
content: มาตรา ๑๑ ให้นายกรัฐมนตรีและรัฐมนตรีว่าการกระทรวงการคลังรักษาการตามพระราชกฤษฎีกานี้
content: ผู้รับสนองพระบรมราชโองการ ส. โหตระกิตย์ รองนายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากในปัจจุบันนี้ เบี้ยประชุมของกรรมการ เลขานุการและผู้ช่วยเลขานุการของทางราชการเป็นไปตามพระราชกฤษฎีกาเบี้ยประชุมกรรมการ พ.ศ. ๒๕๑๙ ซึ่งอาศัยอำนาจตามกฎหมายว่าด้วยการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย
content: แต่โดยที่ขณะนี้พระราชบัญญัติคณะกรรมการกฤษฎีกา พ.ศ. ๒๕๒๒ ได้บัญญัติให้คณะกรรมการกฤษฎีกาซึ่งประกอบด้วยกรรมการร่างกฎหมายและกรรมการวินิจฉัยร้องทุกข์
content: มีหน้าที่กว้างขวางยิ่งขึ้นโดยได้กำหนดโดยเฉพาะให้กรรมการกฤษฎีกาได้รับค่าตอบแทนตามที่กำหนดไว้ในพระราชกฤษฎีกาและโดยที่คณะกรรมการกฤษฎีกาได้ปฏิบัติหน้าที่โดยมีการประชุมและมีวิธีพิจารณาที่แน่นอนตามระเบียบที่กำหนดขึ้นตามบทบัญญัติแห่งกฎหมายดังกล่าว ดังนั้น
content: จึงสมควรกำหนดค่าตอบแทนของคณะกรรมการกฤษฎีกาให้เป็นเบี้ยประชุมโดยพระราชกฤษฎีกาฉบับหนึ่งเป็นเอกเทศเพื่อให้เหมาะสมกับงานในหน้าที่ของคณะกรรมการกฤษฎีกา จึงจำเป็นต้องตราพระราชกฤษฎีกานี้ขึ้น